РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 07-404-57/18

Датум: 22.8.2018. године

 На основу члана 64. став (1) тачка б), члана 69. став (2) тачка е) и члана 70. ст. 1., 3. и 6. Закона о јавним набавкама („Сл. гласник БиХ“, број 39/14), члана 60. Статута општине Шипово (Сл. Гласник општине Шипово број 8/14), на Препоруку Комисије за јавну набавку број: 07-404-57/19 од 21.8.2018.године, у поступку јавне набавке „Санација клизишта, мостова и локалних путева оштећених током обилних падавина и поплава на подручју општине Шипово“, Начелник Општине Шипово је донио

**ОДЛУКУ**

 **поништењу дијела поступка и о избору најповољнијег понуђача**

 **Члан 1.**

Прихвата се Препорука Комисије за јавне набавке, број: 07-404-57/19 од 21.8.2019. годинеу предмету јавне набавку „Санација клизишта, мостова и локалних путева оштећених током обилних падавина и поплава на подручју општине Шипово“, и:

ЛОТ 1- „Санација клизишта и мостова“, **поништава** поступак јавне набавке;

ЛОТ 2- „Санација лок. путева у ширем приградском подручју“, уговор **додјељује** понуђачу „М. ЖЕЉО“ д.о.о. Шипово, за понуђену цијену од 51.754,50 КМ, без урачунатог ПДВ, као најбоље (једино) оцијењеном понуђачу према понуди број 01/08-2019 од 19.8.2019. године;

ЛОТ 3- „Санација локалних путева на подручју регије Јањ“ уговор **додјељује** понуђачу „М. ЖЕЉО“ д.о.о. Шипово, за понуђену цијену од 62.303,85 КМ, без урачунатог ПДВ, као најбоље (једино) оцијењеном понуђачу према понуди број 01/08-2019 од 19.8.2019. године.

**Члан 2.**

Приједлог уговора о набавки доставиће се на потпис изабраном понуђачу за ЛОТ 2 и ЛОТ 3: “М. ЖЕЉО“ д.о.о. Шипово, у року од 15 дана, рачунајући од дана када је понуђач обавијештен о избору најповољније понуде, под условом да на одлуку не буде уложена жалба.

**Члан 3.**

За извршење ове одлуке задужује се и овлашћује Одјељење за буџет, финансије и привреду и Одсјек за урбанизам и стамбено комуналне послове.

**Члан 4.**

Ова одлука објавиће се на веб-страници Општине Шипово, истовремено с упућивањем понуђачима који су учествовали у поступку јавне набавке, сходно члану 70. став (6) Закона о јавним набавкама.

**Члан 5.**

Ова одлука ступа на снагу даном доношења и доставља се свим понуђачима који су учествовали у поступку јавне набавке, сходно члану 71. став (2) Закона о јавним набавкама.

**Образложење**

 Поступак јавне „Санација клизишта, мостова и локалних путева оштећених током обилних падавина и поплава на подручју општине Шипово“, покренут је Одлуком о покретању поступка јавне набавке број: 07-404-57/19 од 26.07.2019. године.

 Јавна набавка је проведена путем Отвореног поступка набавке.

 Процијењена вриједност јавне набавке, без ПДВ-а је:

ЛОТ 1- „Санација клизишта и мостова“, 141.343,81 КМ;

ЛОТ 2- „Санација лок. путева у ширем приградском подручју“, 51.966,50 КМ;

ЛОТ 3- „Санација локалних путева на подручју регије Јањ“, 62.303,85 КМ;

 УКУПНО: 255.614,16 КМ.

 Обавјештење о набавки број: 789-1-3-19-3-17/19 објављено је на Порталу јавних набавки дана 29.7.2019.. године, и у Служвбеном гласнику БиХ број 52/19

 Тендерска документација је објављена на сајту Агенцује за јавне набавке БиХ.

 Тендерску документацију је преузело 10 потенцијалних понуђача.

 Рок за достављање понуда је био 20.8.2019. године.

 Комисија за јавну набавку именована је Рјешењем број**:** 07-404-57/19 од 19.8.2019. године.

 Комисија за јавну набавку доставила је начелнику општине дана 22.8.2019. године

Записник о оцјени понуда и Препоруку за додјелу уговора.

 У поступку по Записнику о оцјени понуда је утврђено је да је Комисија за јавну набавку благовремено и правилно извршила отварање понуда и оцјену приспјелих понуда, а у којем је утврђено сљедеће:

- да је укупан број пристиглих понуда:

за ЛОТ 1, двије понуде: „М.ЖЕЉО“ д.о.о. Шипово и то „Мркоњићпутеви“ д.о.о. Мркоњић Град;

за ЛОТ 2, једна понуда: „М.ЖЕЉО“ д.о.о. Шипово; и

за ЛОТ 3, једна понуда: „М.ЖЕЉО“ д.о.о. Шипово.

- да су понуде благовремено запримљене;

- да понуда понуђача „М. ЖЕЉО“ д.о.о. Шипово не испуњава услове тендерске документације за ЛОТ 1 из разлога што понуђач уз понуду није доставио Гаранцију за озбиљност понуде за ЛОТ 1, на основу чега је понуда понуђача за ЛОТ 1 искључена из даљег тока поступка;

- да је цијена понуде понуђача „Мркоњићпутеви“ доо Мркоњић Град за ЛОТ 1 од 254.863,88 КМ, знатно већа од осигураних средстава за ЛОТ 1 која износе 141.343,81 КМ, односно за 80,31 % већа од осигураних средстава за набавку;

**-** да је понуде понуђача „М. ЖЕЉО“ д.о.о. Шипово за ЛОТ 2 и ЛОТ 3 испуњавају услове тендерске документације и да су прихватљиве.

 У поступку доношења ове одлуке посебно су цијењене чињенице да је Комисија, правилно и потпуно, извршила оцјену квалификованости понуђача те оцјену приспјеле понуде, сходно критеријумима из тендерске документације.

 У поступку оцјене проведеног поступка, руководилац уговорног органа није нашао разлоге, неправилности нити пропусте у раду, који би евентуално били основ за неприхватање препоруке Комисије за јавну набавку.

 Наиме, у поступку је оцијењено да је Комисија у свему правилно поступила те да је приједлог за поништење набавке за ЛОТ 1 и о избору најповољнијег понуђача за ЛОТ 2 и ЛОТ 3 предложен у складу са Законом о јавним набавкама, подзаконским актима и тендерском документацијом.

 С обзиром да је понуда понуђача „М. ЖЕЉО“ д.о.о. Шипово за ЛОТ 1 искључена из даљег тока поступка због неиспуњавања услова тендерске докуемнтације, утврђено је да је цијена једине понуде, која испуњава услове по питању прихватљивости, „Мркоњићпутеви“ д.о.о. Мркоњић Град од 254.863,88 КМ, знатно веће од осигураних средстава за предметну набавку која износе 141.343,81 КМ (процијењене вриједности набавке) и то за **80,31%,** те је на основу члана 69. став (2), тачка е) Закона о јавним набавкама донесена одлука о поништењу потупка јавне набавке за ЛОТ 1- „Санација клизишта и мостова“.

Увидом у приложену документацију, неспорно је да је понуђач, „М. ЖЕЉО“ д.о.о. Шипово доставио понуду у оквиру процијењене вриједности набавке за ЛОТ 2 и ЛОТ 3..

 Изабрани понуђач „М. ЖЕЉО“ д.о.о. Шипово, је изабран примјењујући критериј прихватљиве цијене, која је понуђена, као у члану 1 ове одлуке.

 Понуђена цијена понуђача „М. ЖЕЉО“ д.о.о. Шипово чије су понуде оцијењене као прихватљив је:

 ЛОТ 2- „Санација лок. путева у ширем приградском подручју“ 51.754,50 КМ, без урачунатог ПДВ, и

 ЛОТ 3- „Санација локалних путева на подручју регије Јањ“ 62.303,85 КМ, без урачунатог ПДВ.

 Из наведених разлога, примјеном члана 70. ст. 1., 3. и 6. Закона о јавним набавкама, одлучено је као у диспозитиву за ЛОТ 2 и ЛОТ 3.

**ПОУКА О ПРАВНОМ ЛИЈЕКУ:**

Против ове одлуке може се изјавити жалба, најкасније у року од 10 (десет) дана од дана пријема ове одлуке.

 М. П. Начелник

**Доставити:**

1. Понуђач \_\_\_\_\_\_\_\_\_\_\_\_\_
2. Уз материјал комисије (Милан Ковач)
3. Начелник
4. Одјељење за буџет, финансије ...
5. Одсјек за урбанизам и ...
6. A/A